钦定古今图书集成/明伦汇编/官常典/第052卷 > 魏
## 钦定古今图书集成/明伦汇编/官常典/第052卷 > 魏

周同姓有魏国。

按《路史》：“魏，姬国也。”

按：《诗经魏风》朱注：“魏本舜禹故都，在《禹贡》冀州雷首

献公所灭而取其地。今河中府解州即其地也。
桓王十一年，芮伯出居于魏。”

按《春秋》不书。按《左传桓公三年》，“芮伯万之母芮姜，
恶芮伯之多宠人也，故逐之，出居于魏。”

〈注〉芮国在冯翊临晋县魏国河东河北县。〈疏〉正义曰：《地理志》云：冯翊临晋县芮乡，故芮国也。河东郡河北县，诗魏国也。《世本》：“芮、魏皆姬姓。”《尚书·顾命》：“成王将崩，有芮伯，卿士。”名谥不见。魏之初封，不知何人。闵元年，晋献公灭魏，芮则不知谁灭之。

桓王十二年冬王师秦师围魏。

按《春秋》不书。按《左传桓公四年》：“秋，秦师侵芮，败焉。”
小之也。“冬，王师、秦师围魏，执芮伯以归。”

〈注〉三年，芮伯出居魏。芮更立君秦，为芮所败，故以芮伯归，将欲纳之。

惠王十六年，晋灭魏。

按《春秋》不书。按《左传》，闵公元年，“晋侯作二军，公将
上军，太子申生将下军，赵夙御戎，毕万为右，以灭耿、
灭霍、灭魏，还为太子。城曲沃，赐赵夙耿，赐毕万魏，以
为大夫。”